**GHID DECONTARE**

**CHELTUIELI PROIECTE SPORTIVE**

**Referitor la documentele pentru decontarea cheltuielilor efectuate pentru proiectele sportive, se vor avea in vedere urmatoarele aspecte:**

**Beneficiarii vor indosaria documentele in ordinea prezentarii lor in raportul financiar. Dosarele vor contine elementele de identificare a proiectului, nume beneficiar, denumire proiect, nr. contract de finantare.**

**Dosarele de decont vor include un OPIS al documentelor depuse**

**Toate documentele justificative se vor depune in copii lizibile, semnate si stampilate de reprezentantul legal cu mentiunea “conform cu originalul”.**

**Pentru a fi aprobate, documentele prezentate trebuie sa fie in concordanta cu obiectul contractului si programul de implementare. De asemenea trebuie respectat proiectul de buget pe categoriile de cheltuieli aferente contractelor si activitatea proiectului si vor indeplini urmatoarele conditii:**

* **Sa fie emise pe numele beneficiarului finantarii**
* **Sa fie emise in perioada de desfasurare a proiectului**
* **Sa fie completate cu detalierea exacta a produselor sau serviciilor achizitionate pentru activitatea proiectului**

***Facturile vor fi insotite de dovada platii :***

* ***chitanta sau bon fiscal si registru de casa in cazul achitarii cu numerar cu incadrarea in limitele maxime privind platile in numerar***
* ***ordin de plata insotit de extrasul de cont***
* ***ordin de plata electronic insotit de extrasul de cont***

**Toate documentele justificative externe (emise de catre un prestator din afara Romaniei catre beneficiarul finantarii) se vor prezenta la decont insotite de traducerea acestora in limba romana de un traducator autorizat, respectiv curs valutar BNR la data platii pentru deconturile sumelor in valuta . Traducerea nu trebuie legalizata!**

**Dacă un document contabil se referă la mai multe linii bugetare, acesta va fi prezentat în copie la secţiunea fiecărei linii bugetare la care se referă.**

**Cerinte obligatorii pentru documentele solicitate:**

**Factura de cazare va fi insotita de diagrama de cazare sau un tabel care va cuprinde numele persoanelor cazate, calitatea in cadrul proiectului,CNP/ serie, nr. paşaport, Nr. legitimaţie participant, durata cazarii, tariful pe camera, nr de stele/margarete ale unitatii de cazare (maxim trei stele / margarete).**

**Factura decheltuieli cu masa, reprezentand contravaloarea mesei servite cu detalierea produselor consumate si tabel centralizator cu persoanele care au beneficiat de masa, calitatea in cadrul proiectului, CNP/ serie, nr pasaport, nr. legitimatie, zilele in care s-a servit masa, valoarea totala .**

**Factura pentru transportul cu autovehicule destinate cu transportul de persoane, ruta si nr de persoane transportate si daca este contract se depune o copie a contractului . Se pot deconta bilete sau tichete de transport . Cheltuielile cu transportul trebuie insotite de tabel cuprinzand persoanele, calitatea lor in cadrul proiectului, nr. legitimatiei, ruta si valoarea totala.**

**Pentru transportul cu autoturismul propriu se anexeaza contract de inchiriere/comodat a autovehiculului sau copie dupa talonul autovehiculului daca este proprietatea clubului/ asociatiei, delegatie semnata de presedintele asociatiei si vizata la destinatie, foaie de parcurs, factura si chitanta fiscal cu registru de casa sau bonuri de carburant din perioada deplasarii cu precizarea codului fiscal al beneficiarului si registru de casa si se deconteaza in limita a 7.5 l carburant la 100 km.**

**Pentru decontarea cheltuielilor privind închirierea de spații se vor prezenta: contractul de închiriere, factura fiscală și chitanța/registru de casa sau factura si ordinul de plată/extras de cont**

**Pentru decontarea materialelor și echipamentului sportiv corespunzătoare competiției se vor prezenta: contract/comanda încheiat conform dispozițiilor legale în vigoare, factura fiscală, ordinul de plată si extras de cont sau factura, chitanța si registru de casa, nota de recepție/bonul de consum si tabel cu semnatura sportivilor care au primit echipamentul**

**Pentru decontarea cheltuielilor privind prestarile de servicii efectuate in cadrul activitatii sportive se vor prezenta** **contractele/comenzi incheiate conform dispozitiilor legale in vigoare, factura fiscala, chitanta si registru de casa sau factura fiscala, ordinul de plata si extrasul de cont**

**Pentru decontarea cheltuielilor de promovare, publicitate se vor prezenta contractul/comanda, factura fiscala, chitanta/registru sau OP/extras**

**Pentru decontarea costurilor medaliilor, diplomelor, cupelor se va prezenta copia procesului verbal al clasamentului, contractele/comenzi incheiate conform dispozitiilor legale in vigoare, factura fiscala, chitanta si registru de casa sau factura fiscala, ordinul de plata si extrasul de cont**

**Pentru decontarea premiilor si indemnizatiilor se va prezenta statul de plata cu dispozitiile de plata si registru de casa in cazul platilor in numerar si ordine de plata si extrase de cont in cazul viramentelor precum si viramentele privind Bugetul de stat**

**Pentru decontarea altor cheltuieli se vor prezenta documente justificative, dupa caz, in conformitate cu Normele financiare pentru activitatea sportive**

**Alimentatia de efort se acorda numai in alimente pe baza de factură.**

***Atenţie!***

***−Contribuţia proprie trebuie să se refere strict la acţiunile şi evenimentele proiectului, aşa cum au fost descrise în contractul de finanţare şi actele adiţionale si trebuie să reprezinte procentul stabilit in cererea de finantare – doar cheltuieli eligibile aferente obiectivului proiectului de finanțare .***

**Tabel – model pentru decontare cheltuieli:**

* Lei -

|  |  |  |  |  |  |  |
| --- | --- | --- | --- | --- | --- | --- |
| Nr.  crt. | Tip, nr./ dată  document | Emitent | Valoarea totală | Finantare  U.A.T. Municipiul Targu Mures | Contributie proprie | Denumirea cheltuielii |
|  |  |  |  |  |  |  |
|  |  |  |  |  |  |  |
| Total | | |  |  |  |  |